दुई सय ३८ वर्ष लामो शाहवंश राजपरम्पराको अन्त्यको घोषणा भएको उक्त दिनलाई प्रत्येक वर्ष गणतन्त्र दिवसका रुपमा मनाउन थालिएको हो । गणतन्त्र दिवसको उपलक्ष्यमा सरकारले यसपटक १४ गते देखि १६ गते सम्म विभिन्न कार्यक्रम गरि मनाउने निर्णय गरिसकेको छ । प्रधानमन्त्रीको अध्यक्षतामा गठन भएको गणतन्त्र मूल समारोह समितिले काठमाडौंको टुंडिखेलमा विशेष कार्यक्रमको आयोजना गरेको छ । उक्त कार्यक्रममा राष्ट्रपति विद्यादेवी भण्डारी, उपराष्ट्रपति नन्दबहादुर पुन, प्रधानमन्त्री केपी शर्मा ओली, सभामुख कृष्णबहादुर महरा, विभिन्न मन्त्रीहरु, संबैधानिक आयोगका प्रमुख तथा कूटनीतिक नियोगका प्रतिनिधिको उपस्थीति रहने छ ।
